# Амиши

### от Уикипедия, свободната енциклопедия

Един от символите на амишите - черната карета. Много от амишите не ползват коли. (Окръг Ланкастър, Пенсилвания)
Амиши

Амишите (на англ. Amish) са анабаптистка християнска религиозна група, живееща в САЩ и Онтарио, Канада. Амишите наброяват около 198 000 човека (Raber's Almanac, 2000) в 21 щата. Охайо има най-голяма концентрация на амиши (55 000), следван от Пенсилвания (47 000) и Индиана (37 000). Окръг Ланкастър в Пенсилвания и районът на град Берлин и окръг Хоумс в Охайо са няколко известни места с голяма концентрация на амиши. Колония от 2 200 амиши има и в Артур, Илинойс[1]

Амишите сa известни с това, че се обличат семпло и не използват модерни технологични изобретения като например автомобили и електричество. Амишите са поставили преграда между себе си и останалото общество поради религиозни причини, те не служат в армията, не ползват социално осигуряване, финансова помощ от правителството и много от тях отбягват застраховките. Амишите говорят немски диалект, известен в САЩ като пенсилвански холандски. Всеизвестно е, че езикът, който говорят, е сроден на немския, а не на холандския. Поради това, че думите за немски и холандски на английски са много сродни (дойч и дач съответно) и навремето, като са отговаряли на англоговорящи, англоговорящите са мислели, че им отговарят на английски като им се е причувало, че казват дач, а всъщност те са казвали дойч, което означава немски на немски език. Въпреки че говорят сроден на немския език, поради своята затвореност, дори да им се говори на немски, те не отговарят на езика си. Не е ясно дали разбират модерен немски. И до ден днешен амишите наричат американците англичани. Има няколко различни групи амиши, които се различават помежду си според философията ми за религията и начина на живот.

## [редактиране] Източници

1. ↑ http://www.illinoisamishcountry.com/

## [редактиране] Външни препратки

- Уебстраница на амишите в Охайо

Взето от „http://bg.wikipedia.org../../../%D0%B0/%D0%BC/%D0%B8/%D0%90%D0%BC%D0%B8%D1%88%D0%B8.html“.

Категории: Население на САЩ | Канада | Протестантство | Религия в САЩ

##### Views

- Статия
- Беседа
- Текуща версия

##### Търсене

##### На други езици

- Alemannisch
- Català
- Česky
- Dansk
- Deutsch
- English
- Esperanto
- Español
- Eesti
- Suomi
- Français
- עברית
- Bahasa Indonesia
- Italiano
- 日本語
- 한국어
- Lietuvių
- Plattdüütsch
- Nederlands
- ‪Norsk (bokmål)‬
- Deitsch
- Polski
- Português
- Русский
- Svenska
- Türkçe
- ייִדיש
- 中文
- Bân-lâm-gú